Document ID: /roh_data/filtered/Billingualer_Corpus_interleaved-de-rm.jsonl.gz/914

This is a text translated from German to Rumantsch Grischun.
2005 rund 860'000 Franken für die familienergänzende Kinderbetreuung

Die Regierung hat den Normkosten- und den Beitragssatz für die familienergänzende Kinderbetreuung für das Jahr 2005 bestimmt. Der Normkostensatz (Personal-, Raum- und Einrichtungs- sowie Verwaltungskosten) pro Betreuungsstunde und Kind beträgt 2005 8,45 Franken bei maximal rund 675'000 Betreuungsstunden. Damit ergibt sich ein Gesamtaufwand von rund 5,7 Millionen Franken. Davon übernimmt der Kanton 15 Prozent oder rund 860'000 Franken.

Vernehmlassungen an den Bund

- Eidgenössische Steuerverwaltung - Bundesgesetz über die Mehrwertsteuer: Auf Bundesebene wird geprüft, ob für gewisse Unternehmungen die Möglichkeit geschaffen werden soll, die Mehrwertsteuer jährlich anstatt quartalsweise abzurechnen. Ziel der Rhythmusänderung sollen administrative Erleichterungen für kleine und mittelgrosse Unternehmungen sein. Die Bündner Regierung könnte sich den Wechsel zur jährlichen Abrechnungsperiode vorstellen, schlägt indessen als Alternative eine Abrechnung in einem halbjährlichen Rhythmus vor. Unabhängig von der Frage des Abrechnungsrhythmus muss nach Auffassung der Regierung jede Revision in der Mehrwertsteuergesetzgebung von der Absicht der Vereinfachung geprägt sein.

Aus Gemeinden und Regionen

- Poschiavo: Die Regierung hat das Projekt für eine Spielwiese bei der Schulanlage Annunziata genehmigt und dafür einen Kantonsbeitrag von rund 38'000 Franken genehmigt.

- Safien: Für den Bau der Wasserversorgungs- und Hydrantenanlage der Wasserversorgungsgenossenschaft Bäch / Safien wurden insgesamt rund 400'000 Franken genehmigt.

- Suraua: Die Gemeinde hat für das Quellgebiet "Plaun da Schlondas" detaillierte Schutzzonen ausgeschieden. Die Regierung hat den Schutzzonenplan genehmigt.

- Chur: Die dritte Phase der Erweiterung des Schulhauses Lachen wurde genehmigt. Der kantonale Baubeitrag beläuft sich auf rund 155'000 Franken.

Kantonsbeiträge an verschiedene Institutionen

- Sport in der Arge Alp: Für ein Eishockey- und ein Fussballturnier der Arbeitsgemeinschaft der Alpenländer Arge Alp in Uzwil und in Bregenz / Vorarlberg hat die Regierung einen Beitrag von insgesamt rund 13'000 Franken genehmigt.

- Verein für Bündner Kulturforschung: Die Regierung hat die Herausgabe der 2. Auflage der deutschsprachigen Ausgabe des "Handbuchs der Bündner Geschichte" bewilligt. Der Verein erhält den Auftrag, den für den Druck notwendigen Wettbewerb durchzuführen.

- "Mais im Bundeshuus - le génie helvétique": Dieser Dokumentarfilm zeigt die Arbeit des Parlaments bei der Erarbeitung eines Gesetzes. "Mais im Bundeshuus" hat 2004 in Solothurn den Schweizer Filmpreis für den besten Dokumentarfilm erhalten. Der Dokumentarfilm ist ein willkommener Beitrag für den praktisch ausgerichteten Staatskundeunterricht auf der Oberstufe. Dafür soll nun eine DVD des Dokumentarfilms mit Fragen und Antworten in verschiedenen Sprachen zu den beschriebenen demokratischen Mechanismen produziert werden. Die Regierung unterstützt dieses Projekt mit einem Beitrag von 10'000 Franken.

Standeskanzlei Graubünden

Gremium: Regierung

Quelle: dt Standeskanzlei Graubünden

Data: 16.09.2004

Var 860 000 francs per la tgira d'uffants cumplementara a la famiglia l'onn 2005

La regenza ha fixà ils custs normads e la tariffa da contribuziun per la tgira d'uffants cumplementara a la famiglia per l'onn 2005. La tariffa dals custs normads (custs da persunal, da locals, d'indrizs e d'administraziun) per ura da tgira ed uffant importa l'onn 2005 8,45 francs tar maximalmain var 675'000 uras da tgira. Qua tras resultan expensas totalas da var 5,7 milliuns francs. Da quai surpiglia il chantun 15 pertschient u var 860'000 francs.

Consultaziuns a la confederaziun

- Administraziun federala da taglia - lescha federala davart la taglia sin la plivalur: Sin plaun federal vegn examinà, sch'i duai vegnir stgaffida la pussaivladad per tschertas interpresas da pudair far giu quint cun la taglia sin la plivalur annualmain empè da mintga quartal. La finamira da la midada da ritmus duain esser facilitaziuns administrativas per interpresas pitschnas e mesaunas. La regenza grischuna pudess s'imaginar ina midada ad ina perioda da rendaquint annuala. Ella propona però sco alternativa in rendaquint cun in ritmus d'in mez onn. Tenor l'opiniun da la regenza sto - independentamain da la dumonda dal ritmus da rendaquint - mintga revisiun da la legislaziun davart la taglia sin la plivalur esser caracterisada da l'intenziun da simplifitgar tala.

Da vischnancas e regiuns

- Puschlav: La regenza ha approvà il project per in prà da giugar tar il stabiliment da scola d'Annunziata ed ha approvà ina contribuziun chantunala da circa 38'000 francs.

- Stussavgia: Per construir il stabiliment dal provediment d'aua e d'idrants da l'associaziun da provediment d'aua da Bäch / Stussavgia èn vegnids approvads totalmain circa 400'000 francs.

- Suraua: La vischnanca ha zavrà zonas da protecziun detagliadas per il territori da funtaunas "Plaun da Schlondas". La regenza ha approvà il plan da las zonas da protecziun.

- Cuira: La terza fasa da l'engrondiment da la chasa da scola "Lachen" è vegnida approvada. La contribuziun chantunala importa circa 155 000 francs.

Contribuziuns chantunalas a differentas instituziuns

- Sport en la ARGE Alp: Per in tunier da hockey sin glatsch ed in turnier da ballape da la cuminanza da lavur da las regiuns alpinas ARGE Alp ad Uzwil ed a Bregenz/Vorarlberg ha la regenza approvà ina contribuziun da totalmain circa 13'000 francs.

- Societad per la perscrutaziun da la cultura grischuna: La regenza ha approvà la 2. ediziun da la versiun tudestga dal "manual d'istorgia grischuna". La societad survegn l'incumbensa da realisar la concurrenza ch'è necessaria per la stampa.

- "Mais im Bundeshuus - le génie helvétique": Quest film documentar mussa la lavur dal parlament tar l'elavuraziun d'ina lescha. "Mais im Bundeshuus" ha survegnì l'onn 2004 a Soloturn il premi da film svizzer per il meglier film documentar. Il film documentar è ina contribuziun bainvisa per l'instrucziun civica pratica sin il stgalim superiur. Per quai duai ussa vegnir producì in DVD da quel film documentar cun dumondas e repostas en differentas linguas davart ils mecanissems democratics preschentads. La regenza sustegna quest project cun ina contribuziun da 10'000 francs.

chanzlia chantunala dal Grischun

Gremi: regenza

Funtauna: rg chanzlia chantunala dal Grischun

Data: 16.09.2004